Nariadenie Rady (ES) č. 1747/2000
zo 7. augusta 2000,
ktorým sa mení a dopĺňa nariadenie (ES) č. 2793/1999 týkajúce sa určitých postupov uplatňovania Dohody o obchode, rozvoji a spolupráci medzi Európskym spoločenstvom a Juhoafrickou republikou
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 113,
so zreteľom na návrh Komisie,
keďže:
(1) Príloha k nariadeniu (ES) č. 2793/1999 [1] obsahuje podstatné chyby, ktoré majú byť opravené.
(2) Nariadenie Komisie (ES) č. 2204/1999 z 12. októbra 1999, ktoré mení a dopĺňa prílohu I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku [2], obsahuje nové prvky, ktoré ovplyvňujú uvedenú prílohu.
(3) Kódy kombinovanej nomenklatúry stanovené v uvedenej prílohe by mali byť prispôsobené kódom uplatniteľným od 1. januára 2000,
PRIJALA TOTO NARIADENIE:
Článok 1
Príloha k nariadeniu (ES) č. 2793/1999 sa nahrádza prílohou tohto dokumentu.
Článok 2
Toto nariadenie nadobúda platnosť deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 7. augusta 2000